**К О Н С Т А Т И В Е Н П Р О Т О К О Л**

**по чл. 37м, ал. 1 от ЗСПЗЗ**

 Днес, 16.02.2024 г., на основание чл.37м, ал.1 от ЗСПЗЗ, във връзка с изискванията на чл.37и, ал.4 и ал.9 от ЗСПЗЗ и в изпълнение на Заповед № РД-04-31/09.02.2024г. на Директора на Областна дирекция „Земеделие“– Перник, се събра комисия в състав :

 **Председател:** Анна Цветкова - главен секретар на ОД „Земеделие“- Перник

 **Членове:**

 1. Вероника Христова – гл. юрисконсулт в ОД „Земеделие”- Перник

 2. Севделина Георгиева- гл. експерт в ГДАР, ОД „Земеделие“ - Перник

 3. Мая Петрова – началник на ОСЗ - Брезник

 4. Александра Калева – мл. експерт в ОСЗ – Брезник

 **със задача**: да извърши проверка на всички действащи договори, сключени с ползватели на земеделски земи от ДПФ с начин на трайно ползване „пасища, мери и ливади“ на територията на община Брезник и да установи дали са спазени условията на чл.37и ,ал.4 и ал.9 от ЗСПЗЗ.

Спазването на условията се установява на изготвена и предоставена от БАБХ официална справка за всички регистрирани към 1 февруари на текущата година в Интегрираната информационна система на БАБХ животновъдни обекти; собственици или ползватели на регистрирани животновъдни обекти и пасищни селскостопански животни в животновъдни обекти.

Комисията установи, че към 01.02.2024 г. има един действащ договор, сключен по реда на чл.37и, ал.12 от ЗСПЗЗ, за имоти от ДПФ с НТП „пасища, мера“ с обща площ 102.551дка , от тях 12.151 дка –V категория и 90.400 дка IX категория, както следва:

- гр. Брезник, имот с идентификатор 06286.12.38 с площ 0.700 дка и НТП пасище, мера, IX категория;

- гр. Брезник, имот с идентификатор 06286.1.1 с площ 89.700 дка и НТП ливада, IX категория.

- с. Завала, имот с идентификатор 30048.20.10 с площ 12.151 дка и НТП пасище с храсти, V категория.

Към момента на сключване на договора общият брой животни на Виктор Петров Матеев отговаря на 101.60 животински единици (ЖЕ).

 След направена проверка в публикуваната на електронната страница на БАБХ, официална справка по чл.37м, ал.3 от ЗСПЗЗ за всички регистрирани към 1 февруари 2024 година в Интегрираната информационна система на БАБХ животновъдни обекти; собственици или ползватели на регистрирани животновъдни обекти и пасищни селскостопански животни в животновъдни обекти, комисията

**КОНСТАТИРА:**

 Според данните от справката към 01.02.2024 г. броят животни в животновъдния обект на Виктор Петров Матеев е 113 броя говедо за месо, представляващи 97.60 животински единици (ЖЕ) и 1 брой кон над 6 месечна възраст представляващ 1 ЖЕ, общо 98.60 ЖЕ .

 Съгласно разпоредбата на чл.37м, ал.4 т.1 от ЗСПЗЗ, договорите се изменят, ако намалението на бройките животни (ЖЕ) е с повече от 30% от първоначалния им брой, към момента на сключване на договора. При сключване на Договор №1 /19.08.2022г. бройките ЖЕ са 101.6 , към 01.02.2024г. броя на животинските единици са 98.60 или в случая намалението на броя ЖЕ е с 7.87% .

Съгласно нормативно определените площи за говеда с направление - **месо**, за този брой животни за производство на месо се разпределят до 40дка за 1 ЖЕ в имот от VIII до X категория на земята, в случая се полагат общо 3 904дка и общо 1 952дка при категория на земята от I до VII до 20дка за 1 животинска единица. За 1 брой кон над 6 месеца се полагат до 30дка на ЖЕ, при категория на земята от VIII до X категория или общо 30 дка и по 15 дка на ЖЕ при категория на земята от I доVII категория - общо 15 дка.

 Към датата на проверката, съгласно данните от „Справка с детайли за ползване на пасища, мери и ливади„ Виктор Петров Матеев ползва имоти с начин на трайно ползване /НТП/ -ПМЛ с обща площ от 813.814 дка.

 По отношение на ползваните имоти на правно основание с НТП-ПМЛ от Виктор Петров Матеев се констатира, че отговарят на изискванията на чл.37и ,ал.4 от ЗСПЗЗ и не подлежат на корекция или прекратяване.

 **На основание горните констатации, комисията**

**Р Е Ш И:**

 Няма основание за изменение или прекратяване на Договор №1 /19.08.2022г., за отдаване под аренда на ПМЛ от държавния поземлен фонд по реда на чл.37и, ал.12 от ЗСПЗЗ, сключен със Виктор Петров Матеев.

**К О М И С И Я:**

**Председател:** Анна Цветкова

 /……/п/……/

**Членове:**

1. Вероника Христова 2. Севделина Георгиева

 /………/п/………./ /………/п/………/

 3. Мая Петрова 4. Александра Калева

 /……/п/…...……/ /…….../п/….……/